
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 234 

27 Δεκεμβρίου 1994 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Δημοσίευση στην Εφημερίδα της Κυβερνήσεως απο- 
φάσεως της Ολομέλειας της Βουλής «περί μισθώ¬ 
σεως από τη Βουλή αναλόγου αριθμού δωματίων για 
τη διαμονή των στερουμένων ιδιοκτήτου ή μισθωμέ¬ 
νης κατοικίας στην περιοχή τέως Διοικήσεως Πρω- 
τευούσης, Βουλευτών επαρχίας». (Αναδημοσίευ¬ 
ση) . 1 

Δημοσίευση στην Εφημερίδα της Κυβερνήσεως απο- 
φάσεως της Ολομέλειας της Βουλής «περί μισθώ¬ 
σεως από τη Βουλή κτιρίου επί της οδού Βουλής 
αριθ. 4 του νομικού προσώπου δημοσίου δικαίου 
«Γενικό Νοσοκομείο Μυτιλήνης “Βοστάνειο”». (Ανα¬ 
δημοσίευση) . 2 


ΑΠΟΦΑΣΕΙΣ 

Αριθ. 6701 ( 1 ) 

Δημοσίευση στην Εφημερίδα της Κυβερνήσεως αποφά- 
σεως της Ολομέλειας της Βουλής «περί μισθώσεως 
από τη Βουλή αναλόγου αριθμού δωματίων για τη δια¬ 
μονή των στερουμένων ιδιοκτήτου ή μισθωμένης κα¬ 
τοικίας στην περιοχή τέως Διοικήσεως Πρωτευούσης, 
Βουλευτών επαρχίας». (Αναδημοσίευση)* 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 του Συντάγματος. 

2. Την ομόφωνη απόφαση της Διάσκεψης των Προέ¬ 
δρων που ελήφθη κατά τη συνεδρίαση της 14.12.1994. 

3. Την κατά τη ΜΕ' Συνεδρίαση της 15ης Δεκεμβρίου 
1994 ομόφωνη απόφαση της Ολομέλειας της Βουλής των 
Ελλήνων. 

4. Το άρθρο 150 του Κανονισμού της Βουλής (Μέρος Β' 
- Προσωπικό), παραγγέλλουμε: 


Τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

Η Βουλή των Ελλήνων έχοντας υπόψη: 

1. Το άρθρο 63 παρ. 2 του Συντάγματος. 

2. Το άρθρο 120 παρ. 7 του Κανονισμού της Βουλής 
(Μέρος Α' - Κοινοβουλευτικό), σε συνδυασμό προς τα άρ¬ 
θρα 102 παρ. 1,96 παρ. 2 περίπτ. α', ζ', ιγ', 128 και 129 
του Κανονισμού της Βουλής (Μέρος Β' - Προσωπικό). 

3. Το γεγονός ότι μεγάλος αριθμός Βουλευτών εξ επαρ¬ 
χίας στερείται ιδιοκτήτου ή μισθωμένης κατοικίας στην 
περιοχή Αττικής. 

4. Τις εκφρασθείσες απόψεις των Κοινοβουλευτικών 
ομάδων της Βουλής (συνεδρίαση της 17.11.94). 

5. Τα στοιχεία που συγκεντρώθηκαν στο τμήμα Μη¬ 
τρώου Βουλευτών της Βουλής από τη συμπλήρωση σχετι¬ 
κού ερωτηματολογίου παρά των Βουλευτών. 

6. Τις εγγεγραμμένες πιστώσεις του Προϋπολογισμού 
της Βουλής κατά τα έτη 1994 και 1995, αποφασίζει: 

α) Τη μίσθωση από τη Βουλή για την εφεξής διαμονή 
των εξ επαρχίας Βουλευτών, που στερούνται ιδιοκτήτου ή 
μισθωμένης κατοικίας στην περιοχή τέως Διοικήσεως 
Πρωτευούσης, αναλόγου αριθμού δωματίων σε ξενοδο¬ 
χείο ή ξενοδοχεία εγγύς του Βουλευτηρίου και για μέχρι 
τέσσαρες διανυκτερεύσεις (Δευτέρα, Τρίτη, Τετάρτη και 
Πέμπτη) ανά εβδομάδα, με διάρκεια της σύμβασης μέχρι 
ενός έτους κάθε φορά. 

β) Εξουσιοδοτεί τον Πρόεδρο της Βουλής για την επι¬ 
λογή, δια των υπηρεσιών της Βουλής, του καταλληλότε¬ 
ρου κατά την κρίση του ξενοδοχείου ή ξενοδοχείων, εγγύς 
του Βουλευτηρίου κα τουλάχιστον Β' κατηγορίας, και να 
προβεί ακολούθως στην υπογραφή της σχετικής συμβά- 
σεως. Εξαιρετικώς για το 1995 η σύμβαση θα μπορεί να 
αρχίζει από την δημοσίευση της παρούσης στην Εφημε¬ 
ρίδα της Κυβερνήσεως, θα βαρύνει τον προϋπολογισμό 
δαπανών έτους 1994 και μπορεί να προκαταβληθεί. 

γ) Εξουσιοδοτεί τον Πρόεδρο της Βουλής να ρυθμίζει με 
απόφασή του κάθε αναγκαία λεπτομέρεια ή ερμηνευτικό 
κενό που θα προκύψει κατά την εφαρμογή της παρούσης. 

δ) Η σχετική δαπάνη θα βαρύνει τον προϋπολογισμό της 
Βουλής. 


Αναδημοσιεύεται, επειδή εκ παραδρομής δημοσιεύθηκε στο ΦΕΚ 954/Β722.12.1994. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 21 Δεκεμβρίου 1994 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 
-♦- 

Αριθ. 6702 (2) 

Δημοσίευση στην Εφημερίδα της Κυβερνήσεως αποφά- 
σεως της Ολομέλειας της Βουλής «περί μισθώσεως 
από τη Βουλή κτιρίου επί της οδού Βουλής αριθ. 4 του 
νομικού προσώπου δημοσίου δικαίου «Γενικό Νοσοκο¬ 
μείο Μυτιλήνης “Βοστάνειο”». (Αναδημοσίευση)* 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 του Συντάγματος. 

2. Την ομόφωνη απόφαση της Διάσκεψης των Προέ¬ 
δρων που ελήφθη κατά τη συνεδρίαση της 14.12.1994. 

3. Την κατά τη ΜΕ' Συνεδρίαση της 15ης Δεκεμβρίου 
1994 ομόφωνη απόφαση της Ολομέλειας της Βουλής των 
Ελλήνων. 

4. Το άρθρο 150 του κανονισμού της Βουλής (Μέρος Β' 
- Προσωπικό), παραγγέλλουμε: 

Τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

Η Βουλή των Ελλήνων έχοντας υπόψη: 

1. Το άρθρο 63 παρ. 2 του Συντάγματος. 

2. Το άρθρο 120 παρ. 7 του Κανονισμού της Βουλής 
(Μέρος Α' - Κοινοβουλευτικό), σε συνδυασμό προς τα άρ¬ 
θρα 102 παρ. 1,96 παρ. 2 περίπτ. α’, στ', ζ', ιγ', 128 και 
129 του Κανονισμού της Βουλής (Μέρος Β’ - Προσω¬ 
πικό). 

3. Τις διατάξεις του άρθρου 10 παρ. 2 περίπτ. 2' του δ/ 
τος 19.11.1932 (ΦΕΚ 409/19.11.1932). 

4. Το γεγονός ότι μεγάλος αριθμός Βουλευτών εξ επαρ¬ 
χίας στερείται ιδιοκτήτου γραφείου στην περιοχή Αττι¬ 
κής. 


* Αναδημοσιεύεται, επειδή εκ παραδρομής δημοσιεύθηκε στο 
ΦΕΚ 954/Β722.12.1994. 


5. Τις εκφρασθείσες απόψεις των Κοινοβουλευτικών 
Ομάδων της Βουλής (συνεδρίαση της 17.11.94). 

6. Τα στοιχεία που συγκεντρώθηκαν στο Τμήμα Μη¬ 
τρώου Βουλευτών της Βουλής από τη συμπλήρωση σχετι¬ 
κού ερωτηματολογίου παρά των Βουλευτών. 

7. Τις εγγεγραμμένες πιστώσεις του προϋπολογισμού 
της Βουλής κατά τα έτη 1994 και 1995 αποφασίζει: 

α) Την απ’ ευθείας μίσθωση από την Βουλή, του επί της 
οδού Βουλής αριθμ. 4 κτιρίου συγκυριότητος και εν όλω 
διαχειρίσεως του νομικού προσώπου δημοσίου δικαίου 
υπό την Επωνυμία «Γενικό Νοσοκομείο Μυτιλήνης “Βο- 
στάνειο"», νομίμως εκπροσώπουμένου, αντί μισθώματος 
που θα καθορισθεί με βάση κυρίως την σημερινή αντικει¬ 
μενική αξία του ακινήτου και για χρονική διάρκεια εννέα 
(9) ετών, που μπορεί να παραταθεί επί μία ακόμη πενταε¬ 
τία με μονομερή δήλωση της Βουλής που θα επιδοθεί έξι 
μήνες προ της λήξεως του συμβατικού χρόνου. Το μίσθιο, 
καταλλήλως διασκευαζόμενο και επισκευαζόμενο, θα 
χρησιμοποιηθεί παρά της Βουλής, για την εγκατάσταση 
γραφείων προς εξυπηρέτηση των Βουλευτών εξ επαρχίας 
που στερούνται ιδιοκτήτου γραφείου στην περιοχή τέως 
Διοικήσεως Πρωτευούσης και επί όσο χρόνο θα φέρουν τη 
βουλευτική ιδιότητα. 

β) οι παραπάνω διασκευές και επισκευές θα γίνουν με 
δαπάνες και με την επιμέλεια της Βουλής και εντός των 
πλαισίων της από 22.10.1994 προμελέτης της Διευθύν- 
σεως Τεχνικών Υπηρεσιών της Βουλής, το δε συνολικό 
ύψος δαπανών θα συμψηφισθεί επιμεριστικώς με τα μι¬ 
σθώματα του συμβατικού χρόνου, κατά τα ειδικότερον 
στην σύμβαση που θα υπογράφει αναφερθησόμενα. 

γ) Εξουσιοδοτεί τον Πρόεδρο της Βουλής να ρυθμίζει με 
απόφασή του κάθε αναγκαία λεπτομέρεια ή ερμηνευτικό 
κενό που θα προκύψει κατά την εφαρμογή της παρούσης. 

δ) Η σχετική δαπάνη θα βαρύνει τον προϋπολογισμό της 
Βουλής. 

ε) Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 21 Δεκεμβρίου 1994 

ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




